A4-0285/96

Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi terveystilanteen seurantaa koskevan yhteisön toimintaohjelman hyväksymisestä kansanterveyden alalla (C4-0354/96 - 95/0238(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0354/96 - 95/0238(COD) ((EYVL C 220, 29.7.1996, s. 36)),

- ottaa huomioon ensimmäisessä käsittelyssä antamansa lausunnon ((EYVL C 141, 13.5.1996, s. 94)) komission ehdotuksesta Euroopan parlamentille ja neuvostolle KOM(95)0449 ((EYVL C 338, 16.12.1995, s. 4)),

- ottaa huomioon komission muutetun ehdotuksen KOM(96)0222 ((EYVL C 214, 24.7.1996, s. 6)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0285/96),

1. Tarkistaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka se antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 3 kappale a (uusi)

>EP:n äänestyksessä hyväksytty teksti>

3a. terveyden edistämistä, tiedotusta, opetusta ja koulutusta koskevaa yhteisön toimintaohjelmaa käsitelleessä sovittelukokouksessa komissio sitoutui harkitsemaan ajatusta Euroopan terveystilanteen seurantakeskuksesta,

(Tarkistus 2)

Johdanto-osan 12 kappale

>Alkuperäinen teksti>

12. tämän alan vaatimusten ja odotusten täyttämiseksi kaikilta osin on aiheellista luoda yhteisölle terveystilanteen seurantajärjestelmä, johon kuuluu terveysindikaattorien laatiminen ja terveyttä koskevan tiedon kerääminen, ja perustaa terveyttä koskevien tietojen ja indikaattorien siirto- ja jakeluverkko sekä luoda terveyttä koskevien tietojen analysointi- ja levittämiskapasiteettia,

>EP:n äänestyksessä hyväksytty teksti>

12. tämän alan vaatimusten ja odotusten täyttämiseksi kaikilta osin on aiheellista luoda yhteisölle terveystilanteen seurantajärjestelmä, johon sisältyy terveysindikaattorien laatiminen vertailukelpoisen terveyttä koskevan tiedon perusteella ja terveyttä koskevien tietojen ja indikaattorien siirto- ja jakeluverkon perustaminen sekä terveyttä koskevien tietojen analysointi- ja levittämiskapasiteetin luominen,

(Tarkistus 3)

Johdanto-osan 15 kappale

>Alkuperäinen teksti>

15. tietojenkeruutilanne vaihtelee jäsenvaltiosta toiseen,

>EP:n äänestyksessä hyväksytty teksti>

15. tietojenkeruutilanne vaihtelee jäsenvaltiosta toiseen; yhteisön tukea tarvitaan jäsenvaltioiden tietokantojen perustamiselle tai parantamiselle,

(Tarkistus 4)

Johdanto-osan 19 kappale

>Alkuperäinen teksti>

19. kansanterveyden alan toiminnan yhteydessä olisi käynnistettävä monivuotinen ohjelma, jonka avulla voidaan kehittää yhteisön terveystilanteen seurantajärjestelmä ja sen arviointia varten tarvittavat järjestelyt,

>EP:n äänestyksessä hyväksytty teksti>

19. Poistetaan.

(Tarkistus 5)

Johdanto-osan 22 kappale

>Alkuperäinen teksti>

22. on aiheellista vahvistaa tämän alan yhteistyötä toimivaltaisten kansainvälisten järjestöjen ja kolmansien maiden kanssa,

>EP:n äänestyksessä hyväksytty teksti>

22. on aiheellista vahvistaa tämän alan yhteistyötä toimivaltaisten kansainvälisten järjestöjen, erityisesti WHO:n ja OECD:n, terveyden alan ammattilaisten sekä tämän ohjelman kattaman alan valtiollisten järjestöjen ja kansalaisjärjestöjen, ja kolmansien maiden kanssa,

(Tarkistus 6)

Johdanto-osan 26 kappale

>Alkuperäinen teksti>

26. nykyisin tiedot eivät ole riittävän vertailukelpoisia ja päällekkäisen työn välttämiseksi on tarpeen kehittää yhdessä menetelmiä, perusteita ja tekniikoita vertailua ja muuntamista varten, kehittää asianmukaisia tietojenkeruun välineitä kuten kyselytutkimuksia, kyselylomakkeita tai näiden välineiden osia sekä erityisesti telemaattisen verkon kautta jaettavan terveystiedon tietosisällön erittelyjä,

>EP:n äänestyksessä hyväksytty teksti>

26. nykyisin tiedot eivät ole riittävän vertailukelpoisia ja on tarpeen kehittää yhdessä määritelmiä, menetelmiä ja tekniikoita vertailua ja muuntamista varten sekä asianmukaisia tietojenkeruun välineitä kuten kyselytutkimuksia, kyselylomakkeita tai näiden välineiden osia sekä laatia erityisesti telemaattisen verkon kautta jaettavan terveystiedon tietosisällön yhteisiä erittelyjä,

(Tarkistus 7)

1 artiklan 2 kohdan johdantokappale

>Alkuperäinen teksti>

2. Tämän ohjelman tavoitteena on myötävaikuttaa yhteisön terveydenseurantajärjestelmän luomiseen, jonka avulla voidaan:

>EP:n äänestyksessä hyväksytty teksti>

2. Tämän ohjelman tavoitteena on luoda yhteisön terveydenseurantajärjestelmä, jonka avulla voidaan:

(Tarkistus 8)

3 artiklan 1 kohta

>Alkuperäinen teksti>

1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 13 miljoonaksi ecuksi.

>EP:n äänestyksessä hyväksytty teksti>

1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 20 miljoonaksi ecuksi.

(Tarkistus 9)

4 artikla

>Alkuperäinen teksti>

Komissio huolehtii ottamalla mukaan jäsenvaltiot siitä, että tämän ohjelman mukaisesti toteutettavat toimet ja yhteisön muut asiaa koskevat ohjelmat ja aloitteet ovat yhtenäisiä ja toisiaan täydentäviä kansanterveyden alan toiminnan puitteissa ja erityisesti tilastotieteen puiteohjelman, hallintojen välisen telemaattisen tietojenvaihdon hankkeiden sekä tutkimuksen ja teknologisen kehittämisen puiteohjelman ja erityisesti sen telemaattisten sovellutusten kanssa.

>EP:n äänestyksessä hyväksytty teksti>

Komissio huolehtii siitä, että tämän ohjelman mukaisesti toteutettavat toimet ja yhteisön muut asiaa koskevat ohjelmat ja aloitteet ovat johdonmukaisia ja toisiaan täydentäviä kansanterveyden alan toiminnan puitteissa ja erityisesti tilastotieteen puiteohjelman, hallintojen välisen telemaattisen tietojenvaihdon hankkeiden sekä tutkimuksen ja teknologisen kehittämisen puiteohjelman ja erityisesti sen telemaattisten sovellutusten kanssa.

(Tarkistus 10)

5 artikla

>Alkuperäinen teksti>

1. Komissiota avustaa komitea, joka muodostuu kahdesta kunkin jäsenvaltion nimeämästä edustajasta ja jonka puheenjohtajana on komission edustaja.

>EP:n äänestyksessä hyväksytty teksti>

1. Komissiota avustaa luonteeltaan neuvoa-antava komitea, jäljempänä «komitea», johon kuuluu yksi edustaja kustakin jäsenvaltiosta ja jonka puheenjohtajana on komission edustaja.

>Alkuperäinen teksti>

2. Komission edustaja tekee komitealle ehdotukset tarvittavista toimenpiteistä, jotka koskevat:

>EP:n äänestyksessä hyväksytty teksti>

2. Komission edustaja tekee komitealle ehdotukset tarvittavista toimenpiteistä, jotka koskevat erityisesti:

>Alkuperäinen teksti>

a) komitean työjärjestystä,

>EP:n äänestyksessä hyväksytty teksti>

a) komitean työjärjestystä,

>Alkuperäinen teksti>

b) vuosittaista työohjelmaa, jossa osoitetaan toiminnan painopisteet,

>EP:n äänestyksessä hyväksytty teksti>

b) vuosittaista työohjelmaa, jossa osoitetaan toiminnan painopisteet,

>Alkuperäinen teksti>

c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, mukaan lukien ne, jotka koskevat yhteistyötä kansanterveyden alalla toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,

>EP:n äänestyksessä hyväksytty teksti>

c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, mukaan lukien ne, jotka koskevat yhteistyötä kansanterveyden alalla toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista,

>Alkuperäinen teksti>

d) arviointimenettelyä,

>EP:n äänestyksessä hyväksytty teksti>

d) arviointimenettelyä,

>Alkuperäinen teksti>

e) tulosten levitystä ja siirtämistä koskevia yksityiskohtaisia sääntöjä,

>EP:n äänestyksessä hyväksytty teksti>

e) Poistetaan.

>Alkuperäinen teksti>

f) edellä 2 artiklan 2 kohdassa tarkoitettujen laitosten ja järjestöjen kanssa tehtävää yhteistyötä koskevia yksityiskohtaisia sääntöjä.

>EP:n äänestyksessä hyväksytty teksti>

f) Poistetaan.

>Alkuperäinen teksti>

g) tietojen toimittamiseen ja muuntamiseen sovellettavia säännöksiä ja muita menetelmiä tietojen saattamiseksi keskenään vertailukelpoisiksi 1 artiklan 2 kohdan tavoitteiden saavuttamiseksi,

>EP:n äänestyksessä hyväksytty teksti>

g) tietojen toimittamiseen, muuntamiseen ja yhdenmukaistamiseen sovellettavia säännöksiä,

>Alkuperäinen teksti>

h) indikaattorien määrittelyä ja valintaa koskevia säännöksiä,

>EP:n äänestyksessä hyväksytty teksti>

h) indikaattorien määrittelyä ja valintaa koskevia säännöksiä,

>Alkuperäinen teksti>

i) verkkojen kehittämiseen ja toimintaan tarvittavia tietosisällön erittelyjä koskevia säännöksiä.

>EP:n äänestyksessä hyväksytty teksti>

i) verkkojen kehittämiseen ja toimintaan tarvittavia tietosisällön erittelyjä koskevia säännöksiä.

>Alkuperäinen teksti>

Komitea antaa lausuntonsa edellä tarkoitettuja toimenpiteitä koskevista ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.

>Alkuperäinen teksti>

Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa:

- komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä.

- neuvosto voi määräenemmistöllä päättää asiasta toisin edellisessä luetelmakohdassa tarkoitetun ajan kuluessa.

>Alkuperäinen teksti>

3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä, myös yhteensovittamista koskevissa toimissa 4 artiklassa mainittujen ohjelmien ja aloitteiden kanssa.

>EP:n äänestyksessä hyväksytty teksti>

3. Lisäksi komissio voi kuulla komiteaa kaikissa tämän ohjelman toteuttamista koskevissa kysymyksissä.

>Alkuperäinen teksti>

Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

>EP:n äänestyksessä hyväksytty teksti>

Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.

>Alkuperäinen teksti>

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

>EP:n äänestyksessä hyväksytty teksti>

Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.

>Alkuperäinen teksti>

Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.

>EP:n äänestyksessä hyväksytty teksti>

Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.

>Alkuperäinen teksti>

4. Komission edustaja ilmoittaa komitealle säännöllisesti:

>EP:n äänestyksessä hyväksytty teksti>

4. Komission edustaja ilmoittaa komitealle säännöllisesti:

>Alkuperäinen teksti>

- tämän ohjelman puitteissa myönnetyistä rahoitustuista (määrä, kesto, jakaminen ja tuen saajat);

>EP:n äänestyksessä hyväksytty teksti>

- tämän ohjelman puitteissa myönnetyistä rahoitustuista (määrä, kesto, jakaminen ja tuen saajat);

>Alkuperäinen teksti>

- komission ehdotuksista tai yhteisön aloitteista ja tämän ohjelman tavoitteiden saavuttamiseen suoraan yhteydessä olevien alojen ohjelmien toteuttamisesta 4 artiklassa tarkoitetun yhtenäisyyden ja täydentävyyden varmistamiseksi.

>EP:n äänestyksessä hyväksytty teksti>

- komission ehdotuksista tai yhteisön aloitteista ja tämän ohjelman tavoitteiden saavuttamisen suhteen mielenkiintoisten alojen ohjelmien toteuttamisesta 4 artiklassa tarkoitetun johdonmukaisuuden ja täydentävyyden varmistamiseksi.

(Tarkistus 11)

6 artiklan 1 kohta

>Alkuperäinen teksti>

1. Tätä ohjelmaa toteutettaessa edistetään ja toteutetaan yhteistyötä 5 artiklassa määrätyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa ja erityisesti Maailman terveysjärjestön, Taloudellisen yhteistyön ja kehityksen järjestön (OECD) sekä Kansainvälisen työjärjestön kanssa.

>EP:n äänestyksessä hyväksytty teksti>

1. Tätä ohjelmaa toteutettaessa vahvistetaan ja toteutetaan yhteistyötä 5 artiklassa määrätyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa ja erityisesti Maailman terveysjärjestön, Taloudellisen yhteistyön ja kehityksen järjestön (OECD) sekä Kansainvälisen työjärjestön samoin kuin kansanterveyden alan valtiollisten järjestöjen ja kansalaisjärjestöjen kanssa.

(Tarkistus 12)

7 artiklan 2 kohta

>Alkuperäinen teksti>

2. Komissio antaa jakson puolivälissä väliaikakertomuksen ja tämän ohjelman toteuduttua lopullisen kertomuksen Euroopan parlamentille ja neuvostolle. Komissio sisällyttää kertomuksiin tiedot yhteisön rahoituksesta eri toiminta- aloilla ja täydentävyydestä muiden 4 artiklassa tarkoitettujen ohjelmien ja tavoitteiden kanssa sekä 1 kohdassa tarkoitettujen arviointien tulokset. Se toimittaa kertomukset myös talous- ja sosiaalikomitealle sekä alueiden komitealle.

>EP:n äänestyksessä hyväksytty teksti>

2. Komissio antaa 30 päivään kesäkuuta 1999 mennessä väliaikakertomuksen ja 30 päivään kesäkuuta 2002 mennessä lopullisen kertomuksen Euroopan parlamentille ja neuvostolle. Komissio sisällyttää kertomuksiin tiedot yhteisön rahoituksesta eri toiminta-aloilla ja täydentävyydestä muiden 4 artiklassa tarkoitettujen ohjelmien ja aloitteiden kanssa sekä 1 kohdassa tarkoitetun arvioinnin tulokset. Se toimittaa kertomukset myös talous- ja sosiaalikomitealle sekä alueiden komitealle.

(Tarkistus 13)

Liitteen I A osan johdantokappale

>Alkuperäinen teksti>

Tavoitteena on yhteisön terveysindikaattorien laatiminen tutkimalla kriittisesti olemassa olevia terveyttä koskevia tietoja ja indikaattoreita ja kehittämällä asianmukaiset menetelmät terveystietojen keruuta ja niiden vertailukelpoisiksi tekemistä varten 1 artiklan 2 kohdan tavoitteen mukaisesti.

>EP:n äänestyksessä hyväksytty teksti>

Tavoitteena on yhteisön terveysindikaattorien laatiminen tutkimalla kriittisesti olemassa olevia terveyttä koskevia tietoja ja indikaattoreita ja asianmukaisten menetelmien kehittäminen vertailukelpoisten ja vähitellen yhdenmukaistettujen terveystietojen keruuta varten 1 artiklan 2 kohdan tavoitteen mukaisesti.

(Tarkistus 14)

Liitteen I A osan 3 kohta

>Alkuperäinen teksti>

3. Järjestelmällisen keruujärjestelmän ja sellaisten menetelmien kehittäminen, joilla terveystiedot saatetaan vertailukelpoisiksi 1 artiklan 2 kohdan tavoitteen saavuttamiseksi, mukaan lukien tietohakemistojen laatimisen tukeminen sekä asianmukaisten muuntamissääntöjen ja -menetelmien kehittäminen.

>EP:n äänestyksessä hyväksytty teksti>

3. Tietohakemistojen laatimisen avulla vertailukelpoisiksi tehtyjen tietojen järjestelmällisen tietojenkeruun sekä asianmukaisten muuntamissääntöjen ja -menetelmien kehittäminen ja määritelmien ja kansallisten terveyttä koskevien tietojen keruumenetelmien yhdenmukaistaminen.

(Tarkistus 15)

Liitteen I A osan 4 kohta a (uusi)

>EP:n äänestyksessä hyväksytty teksti>

4a. Jäsenvaltioiden avustaminen taloudellisesti niiden perustaessa tai parantaessa terveystietojen keruujärjestelmiään.

(Tarkistus 16)

Liitteen I A osan 6 kohta

>Alkuperäinen teksti>

6. Standardoitujen terveydenhuollon voimavaroja koskevien tilastojen kokoamisen toteutettavuuden ja kustannus-hyötysuhteen arvioinnin kannustaminen ja tukeminen, jotta nämä tilastot voidaan tulevaisuudessa sisällyttää yhteisön terveystilanteen seurantajärjestelmään.

>EP:n äänestyksessä hyväksytty teksti>

6. Standardoitujen terveydenhuollon voimavaroja koskevien tilastojen kokoamisen toteutettavuuden ja kustannus-hyötysuhteen arviointi, jotta nämä tilastot voidaan sisällyttää yhteisön terveystilanteen seurantajärjestelmään.

(Tarkistus 17)

Liitteen I A osan 6 kohta a (uusi)

>EP:n äänestyksessä hyväksytty teksti>

6a. Terveystietojen ja -indikaattoreiden seurannasta ja arvioinnista yhteisön alueella vastaavan pysyvän elimen (Euroopan terveystilanteen seurantakeskus) perustamiseen liittyvien kannattavuustutkimusten tekeminen.

(Tarkistus 18)

Liitteen I C osan 10 kohta

>Alkuperäinen teksti>

10. Terveystilannetta ja kehityssuuntia, terveyttä määrittäviä tekijöitä ja muiden politiikkojen vaikutusta terveyteen koskevien selvitysten ja muun tiedotusaineiston valmistamisen, laatimisen ja levityksen tukeminen.

>EP:n äänestyksessä hyväksytty teksti>

10. Terveystilannetta ja kehityssuuntia, Euroopan unionin terveydenhuoltojärjestelmiä ja niiden kustannus-hyötysuhdetta, terveyttä määrittäviä tekijöitä ja muiden politiikkojen vaikutusta terveyteen koskevien selvitysten ja muiden analyysien laatimisen tukeminen.

(Tarkistus 19)

Liitteen I C osan 10 kohta a (uusi)

>EP:n äänestyksessä hyväksytty teksti>

10a. Jäsenvaltioille, kansainvälisille järjestöille, terveysalan ammattilaisille ja elimille ja kansalaisille tapahtuvan selvitysten ja tiedon levittämisen tukeminen.